El vinagre balsàmic de Mòdena (o aceto balsamico) és un tipus de vinagre d’origen italià de la regió de Mòdena i Reggio Emilia. És un producte fet a base de most de raïm cuit o concentrat, amb vinagre de vi italià afegit. La maduració té lloc en botes de fusta. Entre les seves característiques destaquen el sabor potent amb notes dolces i el color fosc.
La denominació aceto balsamico di Modena està protegida pel consorci italià per evitar imitacions. Hi ha dos tipus de vinagre balsàmic de Mòdena I.G.P. (Indicazione Geografica Protetta), segons la seva maduració mínima: 60 dies i 3 anys (varietat anomenada Invecchicato).